section_heading: Operativna uporaba
paragraph_text: Pojavom novog zrakoplova Yokosuka D4Y Suisei, D3A2 je povučen u potpunosti s nosača zrakoplova, većinom u kopnene jedinice ili na manje nosače zrakoplova. Kada su se američke snage tijekom 1944. godine vratile na Filipine, D3A2 iz kopnenih jedinica su pretrpjeli teške gubitke sudjelujući u borbama. Do tada su već mnogi D3A1 i D3A2 služili za obuku jedinica u Japanu, a u nekoliko su ih ugrađene dvojne kontrole - isti su dobili oznaku Navy Type 99 Bomber Model 12 Trainer (D3A2-K). Tijekom zadnje godine rata mnogi D3A2 su vraćeni natrag u borbene misije kao kamikaze.